Paolo Romeo

Paolo Romeo (født 20. februar 1938 i Acireale i provinsen Catania i Italia) er en katolsk geistlig, pavelig diplomat, og emeritert erkebiskop av Palermo.


== Liv og virke ==


=== Bakgrunn ===
Paolo Romeo, et femte av ni barn, studerte først katolsk teologi og filosofi ved seminaret i Acireale, senere som seminarist ved Almo Collegio Capranica og teologi ved Det pavelige universitet Gregoriana. Han tok doktorgrad i kanonisk rett fra Lateranuniversitetet.


=== Prest ===
Den 18. mars 1961 ble han presteviet av biskop Angelo Calabretta av Noto. Han virket som prest i Roma, blant annet som veileder for en speidergruppe.
I 1967 gikk Paolo Romeo inn i Den hellige stols tjeneste. For Den hellige stols diplomati var han postert til de pavelige representasjoner til Filippinene, Belgia, Luxembourg og Det europeiske fellesskap, i Venezuela og i Rwanda og Burundi. I 1976 ble han postert i Statssekretariatet.


=== Titulærerkebiskop, apostolisk nuntius til Haiti ===
Den 17. desember 1983 utnevnte pave Johannes Paul II ham til titulærbiskop av Vulturia og utnevnte ham til apostolisk nuntius til Haiti. Romeo ble bispeviet den 6. januar 1984 av pave Johannes Paul II i Peterskirken. Meekonsekranter var erkebiskop Eduardo Martínez Somalo og erkebiskop Duraisamy Simon Lourdusamy.


=== Nuntius til Colombia ===
Fra 1990 til 1999 var han apostolisk nuntius til Colombia. 


=== Nuntius til Canada ===
Etter det var Paolo Romeo nuntius til Canada til 2001. 


=== Nuntius til Italia og til San Marino ===
I 2001 ble Romeo apostolisk nuntius til Italia og San Marino.


=== Erkebiskop av Palermo ===
Den 19. desember 2006 utnevnte pave Benedikt XVI ham til erkebiskop av Palermo, der han avløste kardinal Salvatore De Giorgi. Innsettelsesseremonien fant sted den 10. februar 2007 i katedralen i Palermo.
Paolo Romeo var president for den sicilianske bispekonferanse.


=== Kardinal ===
I det høytidelige konsistoriet 20. november 2010 tok pave Benedikt XVI imot ham som kardinalprest med titulærdiakoniet Santa Maria Odigitria dei Siciliani, som  pro hac vice til gjort til titulærkirke.[5] 
Han deltok i 2013-konklavet som valgte pave Frans. Den 8. april 2013 utnevnte paven kardinal Romeo til også å være apostolisk administrator av eparkiet Piana degli Albanesi di Sicilia, [6] som han ble forble til 2015.
Pave Frans innvilget hans aldersbetingede fratreden den 27. oktober 2015.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (16235-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Henry Benedict Mary Clement Stuart of York (1725-1807) *1758
Pave Leo XII (1760-1829) *1794
Kardinal Chiarissimo Falconieri Mellini (1794-1859) *1826
Kardinal Camillo di Pietro (1806-1884) *1839
Kardinal Mieczyslaw Halka Ledóchowski (1822-1902) *1861
Kardinal Jan Puzyna z Kosielsko (1842-1911) *1886
Erkebiskop Józef Bilczewski (1860-1923) *1901
Erkebiskop Bolesław Twardowski (1864-1944) *1919
Erkebiskop Eugeniusz Baziak (1890-1962) *1933
Pave Johannes Paul II (1920-2005) *1958
Erkebiskop Paolo Romeo (1938- ) *1984


== Referanser ==